Fl-aħħar 24 siegħa, persuna waħda nqabdet tikser il-kwarantina mandatorja Fl-aħħar 24 siegħa, persuna waħda nqabdet tikser il-kwarantina mandatorja hekk kif komplew l-ispezzjonijiet li qed isiru bil-għan li jkun assigurat li ħadd ma jikser il-kwarantina biex jonqos ir-riskju tat-tixrd tal-Covid-19. B'kollox, il-Pulizija, flimkien mal-Protezzjoni Ċivili u d-Dipartiment tas-Saħħa, f'ġurnata waħda, għamlu 492 spezzjoni. Hekk minn meta bdew isiru l-ispezzjonijiet, ingħataw 33 multa. Intant, waqt 340 spezzjoni f'Malta u 140 spezzjoni f'Għawdex fuq l-istabbilimenti li mhux suppost qed jiftħu, ħadd ma nstab li kien qed jikser l-ordnijiet mogħtija. S'issa, b'kollox, saru 5,170 spezzjoni f'Malta u 1,300 f'Għawdex.